इस प्रश्न का छोटा उत्तर यह है कि चंद्रमा की पृथ्वी से औसत दूरी 2,38,857 मील (3,84,404 किलोमीटर) है. लेकिन इस उत्तर को फाइनल उत्तर मान लेने से पहले आपको कुछ तथ्यों पर विचार करना पड़ेगा. सबसे पहले आप यह ध्यान दें कि मैंने “औसत” शब्द का प्रयोग किया है. इसका संबंध इस तथ्य से है कि चंद्रमा पृथ्वी के चारों ओर दीर्घवृत्ताकार कक्षा में परिक्रमा करता है, अर्थात कभी यह पृथ्वी के निकट होता है और कभी यह पृथ्वी से दूर होता है.